പറ്റിപ്പിന് പാറാവ് നില്ക്കുന്നതോ പൊലീസ് പണി? News Hour 30 Sep 2021 വീട്ടുവാടക അരലക്ഷം. കറന്റ് ബില്ല് മുപ്പതിനായിരം. സ്വകാര്യ അംഗരക്ഷകരടക്കം മാസം ചെലവ് കാല്ക്കോടി. കിട്ടിയതെല്ലാം ധൂര്ത്തടിച്ചുതീര്ത്തെന്ന് മോന്സന്. ബാങ്കില് ആകെ ഇനി ഇരുനൂറ് രൂപ മാത്രം. തട്ടിപ്പുവീരനെതിരായ ക്രൈംബ്രാഞ്ച് അന്വേഷണം പുരോഗമിക്കുകയാണ്. മോന്സനെന്ന അടിമുടി തട്ടിപ്പ് നടത്തിയ ക്രിമിനലിനെ സഹായിച്ചവര് ഇപ്പോഴും കാണാമറയത്താണ്. മറയാക്കിയ ഉന്നതബന്ധങ്ങള് നിഗൂഢമായി തുടരുകയാണ്. മോന്സന്റെ തട്ടിപ്പിന് കൂട്ടുനിന്ന ഉദ്യോഗസ്ഥര്ക്കെതിരെ എന്തുകൊണ്ട് അന്വേഷണമില്ല? ക്രിമിനല് പശ്ചാത്തലമുള്ളവന് പൊലീസ് സുരക്ഷയൊരുക്കിയ മുന് മേധാവിയെ പ്രോസിക്യൂട്ട് ചെയ്യാന് സര്ക്കാര് ധൈര്യം കാട്ടുമോ? പറ്റിപ്പിന് പാറാവ് നില്ക്കുന്നതോ പൊലീസ് പണി?